รู้สึกคันที่น้อง. มีบวมเล็กน้อย และแดง(เห็นได้ชัด) มีตกขาวสีออกน้ำตาลขุ่นๆคล้ายๆเลือดขุ่นๆสีเหมือนช่วงใกล้หมดประจำเดือน กลิ่นไม่เหม็นไม่คาว(กลิ่นออกขนมๆ ก็แปลกใจอยู่คะ) ไม่ได้ร่วมหลับนอนกับแฟนเป็นระยะเวลาเกือบ3เดือน **เป็นคนที่รักษาความสะอาดมากคะแต่ทำไมจู่ๆถึงเป็นมาประมาณ2สัปดาห์ได้ สัปดาห์แรกมีตุ่มคล้ายๆสิวแสบคันเวลาโดนปัสวะหรือน้ำเปล่า(จึงซื้อทาแก้อักเสบมาจึงหาย) พอหายมาได้5วัน นับจาก5วันเริ่มมีอาการคันจนถึงวันนี้คะ แปลกใจทั้งกลิ่นและการดูแลความสะอาดว่าเกิดจากอะไรถึงได้เป็นคะ
สวัสดีค่ะ อาการคันที่อวัยวะเพศหญิง และบวมแดง มีตกขาวสีคล้ายเลือดดังกล่าวมานั้น อาจจะเกิดจาก การติดเชื้อที่ช่องคลอดหรือปากมดลูกจากเชื้อรา เชื้อแบคทีเรีย เชื้อโพรโทซัว ซึ่งอาจจะเกี่ยวหรือไม่เกี่ยวกับโรคติดต่อทางเพศสัมพันธ์ก็ได้ สาเหตุอื่นๆเช่นการติดเชื้อราที่เยื่อบุอวัยวะเพศภายนอกจากความอับชื้นที่หมักหมมอยู่นานๆ การมีรูขุมขนอักเสบบริเวณเยื่อบุอวัยวะเพศ การแพ้สัมผัสสารที่แพ้บริเวณดังกล่าว การสวนล้างช่องคลอด เป็นต้นเบื้องต้นใช้แค่น้ำเปล่าสะอาดล้างเบาๆภายนอก งดการมีเพศสัมพันธ์ ใส่เสื้อผ้าที่ระบายอากาศได้ดี ไม่ทำให้เกิดความอับชื้นควรไปพบแพทย์หากมีอาการต่อเนื่อง เจ็บ ปวด บวม แดง คันมากขึ้นเรื่อยๆ หรือมีเลือดออกผิดปกติทางช่องคลอด